నేను చెప్తున్నా కదా, ఈమె చాలా తెలివైనది. మనకి చాలా ఉపయోగపడుతుంది.
తను ఏదైనా భలే పసిగట్టేయగలదు.
నాలో ఆ ప్రతిభ ఉంది. అది నిజమే.
ఈమెని మనం నమ్మలేం. ఈమె బాస్ దగ్గర పని చేస్తోంది.
మనందరం కూడా ఆయన దగ్గర పని చేస్తున్నాము, కానీ నువ్వు మంచి అంశాన్నే లేవనెత్తావు.
- ఈమెని మనం ఎందుకు నమ్మాలి? - ఈమె నమ్మదగిన వ్యక్తి. జ్ఞానోదయం కూడా అయింది.
నాకు కొన్ని విషయాలు వివరంగా చెప్పడం జరిగింది.
సుప్రీమ్ బీయింగ్ కి మ్యాప్ కావాలి, కానీ అందుకు ఆయనకున్న కారణాలు నాకు నచ్చట్లేదు.
తిరుగుబాటు చేయడంలో అర్థముందని నేను గ్రహించగలను, కానీ ఎవరు మీరంతా?
మా అంత భయంకరమైన బందిపోటులు
ఈ అనంత విశ్వంలో ఎవరూ లేరు.
నువ్వు చెరబ్ స్పైస్ కాఫీ తయారు చేసేవాడివి అనుకున్నానే.
అది కూడా చేస్తా. అది నా జీవనాధారం.
ఆ విషయంలో నీకేమైనా సమస్య ఉందా?
లేదు, జనాలకు చెరబ్ స్పైస్ కాఫీ అంటే చాలా ఇష్టం.
అది చాలా గాఢంగా ఉంటుందని అంటుంటారు.
అవును, అది నిజమే.
అయితే, నువ్వు మాతో చేరుతావా?
హా, చేరుతా.
మంచిది, అయితే శ్రద్ధగా విను.
- బాబీ? - ప్లాన్ ఏంటంటే, దాన్ని మనం దొంగిలించాలి.
దేన్ని?
మ్యాప్ ని.
హా. కానీ సమస్య ఏంటంటే, దాన్ని ఇప్పటికే దొంగిలించేశారు.
ఆ పిచ్చిమొక్కల డిజైనర్లే కదా? వాళ్లని నువ్వు ఎప్పుడైనా కలిశావా?
- వాళ్ల ఆచూకీ కనిపెట్టే పనిలోనే ఉన్నాను. - వాళ్లు మామూలు దద్దమ్మలు కాదు.
అందుకే, ఆ మ్యాప్ ని తిరిగి తన సొంతం చేసుకోవాలని బాస్ ప్రయత్నిస్తున్నాడు అనుకుంటా.
ఆ దద్దమ్మలు తనని బోల్తా కొట్టించారని అవమానభారంతో ఉన్నాడు ఆయన.
అది ఎంత శక్తిమంతమైనదో వాళ్లకి అస్సలు తెలీదు.
- మీకు తెలుసా? - బరాబర్ తెలుసు.
మ్యాప్ మన చేతుల్లోకి వచ్చాక, పరిస్థితులన్నీ మారిపోతాయి.
కానీ ఇతర బందిపోటుల దగ్గర ఉన్న దాన్ని మనం ఎలా దక్కించుకుంటాం?
ఎలాగో నీకు చూపుతాను.
ట్రాయ్.
ట్రాయ్ క్రీస్తు పూర్వం 1200
- అది తగలబడిపోతోందా? - ఇంతకుముందు ఇక్కడికి వచ్చాను నేను.
- అంతా గందరగోళంగా ఉండింది. - మళ్లీ ఇక్కడికి ఎందుకు తీసుకొచ్చావు, కెవిన్?
ఇక్కడ నాకొక దోస్త్ ఉంది.
నీకు అంత సీన్ లేదు.
నిజంగానే ఉంది. కసాండ్రా. తను భవిష్యత్తు చెప్పగలదు.
- తను చెప్పలేదు. - లేదు, అది తన వల్ల కాదు.
తను నాకు చెప్పినవన్నీ నిజమయ్యాయి.
బహుశా, మ్యాప్ కి సంబంధించిన చిరిగిపోయిన ముక్క ఎక్కడుందో తను మనకి చెప్పగలదేమో.
దాన్ని కనుగొనడంలో తను సాయపడగలదని నిజంగా నీకు అనిపిస్తోందా?
అవును.
- అవును. - సరే, వెళ్దాం పదండి.
అక్కడికి మనం పక్కాగా వెళ్లాలా? అది తగలబడిపోతున్నట్టు ఉంది.
పగటి పూట ఈ నగరంలో ఇంకా బాగా హింస చెలరేగుతోందిరా బాబోయ్.
దీన్ని గ్రీకులు ధ్వంసం చేసి, లూటీ చేస్తున్నారు.
అయితే ఇక్కడికి యుద్ధ సమయంలో తీసుకొచ్చావు అన్నమాట.
నువ్వు ఎప్పుడూ ఇంతే నాయనా.
ఈటెలతో జాగ్రత్త. ఎవరి ప్రాణాలైన పోతే?
సరే మరి, ఈ గందరగోళంలో కసాండ్రాని కనుగొనడం ఎలా?
ఎవరినైనా అడిగి.
- నమస్కారం అండి. - కెవిన్, జాగ్రత్త.
నువ్వా! నిన్న రాత్రి నిన్ను చూశాం.
మాకు కావాల్సిన ఒక వ్యక్తిని కలవడానికి వచ్చాం. తన పేరు కసాండ్రా.
ఆమెని జైల్లో వేశారు.
- సరే మరి. - సరే, ఇక చాలు.
మేము లొంగిపోతున్నాం.
- మేము గెలిచాం! - మీరు ఓడిపోయారు, ట్రోజన్లారా!
సరే, మీకు మేము సాయపడతాం. పెద్ద సమస్యేం కాదు.
థోవాస్, డొమీడీస్, వీళ్లని జైలుకు తీసుకెళ్ళు.
వీళ్ళని కూడా జైలుకు తీసుకెళ్లు, కానీ ఊరికే ఒకరిని కలవడానికి మాత్రమే.
అలాగే, సర్.
ఒకరిని కలవడానికి తీసుకెళ్లాల్సింది ఎవరిని?
నాకు తెలీదు. నేను యుద్ధాన్ని చూస్తూ ఉన్నా.
మీరా... మీరా...
పద!
హా, లోపలికి వెళ్తున్నా.
మిమ్మల్ని కలవడం బాగుంది. టచ్ లో ఉండండి.
- సూపర్. - అదరగొట్టేశావు, కెవిన్.
హా, సూపర్. అదరగొట్టేశావు, కెవిన్.
తను ఇక్కడే ఎక్కడో ఉండుంటుంది.
ఒకటి చెప్పనా, కెవిన్, నీకు సాయపడాలనే మాకూ ఉంది,
- కానీ, నువ్వు ఇలాంటి పనులు చేసి మండిస్తావు. - అవును.
కానుకగా వచ్చిన గుర్రం నోట్లోకి ఒకసారి చూడండి.
నేను అది చెప్తూనే ఉన్నా, కానీ నా మాట ఎవరూ వినలేదు.
ఇప్పుడు మన దుస్థితిని చూడండి.
తనే! కసాండ్రా! కసాండ్రా!
కెవిన్! నిన్ను మళ్లీ కలవడం చాలా బాగుంది.
తను ఆ మాట మనస్ఫూర్తిగా అనలేదు అనుకుంటా.
అవును.
తనకి ఒక శాపం ఉంది. తను ఏం చెప్పినా, మనం నమ్మం.
నాన్న కూడా నేను చెప్పినవి నమ్మడు.
అవును, ఎందుకంటే ఎక్కువగా నువ్వు అబద్ధాలాడతావు.
- తొక్కేం కాదు. - కెవిన్, విశ్వాన్ని కాపాడేశావా?
ఇంకా లేదు. మా అమ్మానాన్నలను కాపాడుకున్న వెంటనే ఆ పని చేస్తాను.
ముందు విశ్వాన్ని కాపాడి, ఆ తర్వాత మీ అమ్మానాన్నాలను కాపాడవచ్చని నీకు అనిపించలేదా?
లెజెండ్స్ కాలాన్ని కనుగొనడానికి మాకు మ్యాప్ తాలుకు చిరిగిపోయిన ముక్క కావాలి.
అది ఎక్కడ దొరుకుతుందో నీకేమైనా తెలుసా?
తనకి తెలుసు అనుకుంటా.
హా, దీని వల్ల లాభం ఉంటుందని నాకు అనిపిస్తోంది.
హా, తను మనకి సాయపడుతుంది.
జ్యోతిష్యురాలంటే తనే.
దాన్ని ఆఖరిగా మీరు ఎక్కడ చూశారు?
- అబ్బా. - అది జోస్యం ఎలా అవుతుంది!
అది జోస్యం కాదు. అమ్మ కూడా అలానే చెప్తుంది.
కానీ అది మంచి సలహానే.
దాన్ని చివరిగా మీరు ఎక్కడ చూశారు?
దాన్ని చివరిగా ఎప్పుడు చూశామంటే...
- అప్పుడు అన్నమాట. - అప్పుడంటే?
సూసన్ చనిపోయినప్పుడు.
మేము టైమ్ ట్రావెల్ బందిపోటులం. సూసన్ చాలా గొప్ప బందిపోటు.
మా అందరిలోకల్లా తనే తోపు.
సూసన్. తనని ఒక పెద్ద బండరాయి పచ్చడి పచ్చడి చేసేసింది కదా?
థ్యాంక్స్, కెవిన్. చాలా సున్నితంగా చెప్పావు.
- అలా చెప్పడం అవసరమా, కెవిన్? - అది మంచి పద్ధతి కాదు, కెవిన్.
మ్యాప్ తాలూకు చిరిగిన ముక్కని ఆఖరిగా మీరు సూసన్ చనిపోయిన చోట చూసుంటే,
మనం వెళ్లాల్సింది అక్కడికే మరి.
- అది నిజం కావచ్చు. - హా.
- హా, అది నిజం కావచ్చు. - అతను అన్నది నిజమే.
కానీ ఇప్పుడు అది నిజమని నాకనిపించట్లేదు.
అవును, నాకు కూడా.
మనం సూసన్ ని కూడా కాపాడగలమేమో.
- మేము ప్రయత్నించాం. చాలాసార్లు. - మేము చాలాసార్లు ప్రయత్నించాం.
చాలా అంటే చాలాసార్లు.
నాలుగుసార్ల తర్వాత లెక్క మర్చిపోయాను నేను.
మీ నేస్తాన్ని మీరు కాపాడుకోలేరు.
ఈసారి మనం కాపాడుకోవచ్చు అనుకుంటా.
- మన నేస్తాన్ని కాపాడుకుందాం. - కాపాడుకుందాం.
- దానర్థం అదే. కాబట్టి... - మన నేస్తాన్ని మనం కాపాడుకుందాం.
కానీ ఇప్పుడు, ఇక్కడి నుండి ఎలా బయటపడాలో మనం కనుగోనాలి.
ఒక చిన్న ప్రశ్న, నా గావిన్, నేను మళ్లీ ఒకటవ్వగలమా?
ఇప్పుడు నేను నన్ను చంపాలనుకొనే వాళ్లని గమనించే పనిలో ఉన్నాను.
హా. అవ్వగలనో, లేదో చెప్పు.
నువ్వు ఈ పని మీద వెళ్తే, మీరిద్దరూ మళ్లీ కలవగలుగుతారు.
- అయితే, నేను అతడిని జీవితంలో కలవలేను అన్నమాట. - ఒకసారి శాపాన్ని గుర్తు తెచ్చుకో.
తనని నమ్మడం చాలా కష్టంగా ఉంది.
గావిన్, ఒకరి శిరస్సుపై ఉంటున్నాడు.
శాపం ఉన్నా, లేకున్నా, ఈమె ఇప్పుడు చెప్పింది మహా వింతగా ఉంది.
మేము పొదలను డిజైన్ చేసేవాళ్లమే కాదు, ఇంకా గొప్పవాళ్ళమని సుప్రీమ్ బీయింగ్ కి నిరూపించగలమా?
నిరూపించగలరు.
నా బ్రేకప్ నుండి ఎప్పటికైనా నేను బయటపడగలనా?
- లేదు. - సూపర్.
నేను ఒంటరిగానే ఉండిపోతానా?
అవును.
కెవిన్, ఎప్పుడూ ఇలా తిక్కతిక్కగానే ఉంటాడా?
- అవును. - క్రూరాతి క్రూరుడిని మేము ఓడించగలమా?
లేదు. అది అసంభవం.
సూపర్. అయితే మన విజయం తథ్యం.
కానీ అది మంచి విషయం కాదు.
విశ్వాన్ని కాపాడటం మర్చిపోకు. ఆ పని నువ్వు చేయగలవని నాకు తెలుసు. నీపై నాకు నమ్మకం ఉంది!
సరే, ద్వారం దగ్గరికి వెళ్లి,
మ్యాప్ తాలూకు చిరిగిన ముక్కని కనుగొందాం. పదండి.
- వొంగోని నడవండి. - వొంగోని నడవండి.
పదండి, పదండి! పిల్లలని అడ్డం పెట్టుకొని పోదాం!
"ఒకరి శిరస్సుపై ఉంటున్నాడు."
ద్వారం ఇక్కడే ఎక్కడో ఉండాలి.
అదేనా ద్వారం?
మ్యాప్ ప్రకారమైతే, కాదు.
బాబోయ్, ఏంటది?
అతను నెప్ట్యూనా?
కాదు, పొసైడన్. గ్రీక్ దేవుడు.
పొసైడన్ ముందు మోకరిల్లండి.
చరిత్ర అంతా ఇంతే చక్కగా ఉంటే బాగుండు.
ఇది చరిత్ర కాదు, శాఫ్. ఇది మైథాలజీ.
అవును. చరిత్ర ఇంత గొప్పగా ఉంటుందా, నా మొహం!
మ్యాప్ ని తిరిగి ఇచ్చేయండి.
అతను సుప్రీమ్ బీయింగ్!
దయచేసి వినండి, మేము క్రూరాతి క్రూరుడి బారి నుండి మా అమ్మానాన్నలని కాపాడుకోవాలనుకుంటున్నాం, అంతే.
మీరు మాకు సాయపడతారా?
నా వస్తువును తిరిగి ఇచ్చేయండి!
కెవిన్, నువ్వు అతనితో సహేతుకంగా మాట్లాడలేవు. అతను పిస్తా అని అతని ఫీలింగ్. పరుగెత్తు!
- వావ్. - హా, "వావ్" అనాల్సిందే.
సారీ, నీకు దడ కలిగించాలనుకోలేదు, కెవ్ స్టర్.
నీ పేరు కెవ్ స్టరే కదా?
అవును.
నేను కూడా అదే అనుకున్నా. నీకు నేనెవరో తెలుసా?
సుప్రీమ్ బీయింగా?
అవును, సుప్రీమ్ బీయింగునే.
ఇది స్వర్గమా?
కాదు, ఇది స్వర్గం కాదు, కెవిన్.
ఇది ఒక భారీ, విశాలమైన తెల్లని ప్రదేశమంతే,
దీన్ని నేను శూన్యం నుండి నిర్మించాను.
ఆ శూన్యం ఎలా ఉండేదో చెప్పనా?
కటిక చీకటిగా అన్నమాట.
అంతకుముందు, అంతా గులాబీ రంగులో ఉండేది.
కానీ నీకు ఎలా కావాలంటే, అలా చేసేయగలను నేను.
మ్యూజియం చేయగలరా?
మ్యూజియం కూడా.
అక్కడక్కడా కొన్ని కళాఖండాలు, పోస్ట్ కార్డులను అమ్మే కానుకల షాప్ అక్కడ,
ఇంకా పనికిమాలిన ఆహారాన్ని అమ్మే కెఫే అక్కడ.
నీకేం కావాలంటే అది చేయగలను, ఏదైనా అన్నమాట, కానీ ఇప్పుడు కాదు.
కానీ మీరు ఇలా చేసేయలేరా...
అలా జరగదు.
దానికి కాస్త సమయం పడుతుంది.
అదీగాక, ఈ రోజుల్లో హెచ్ఆర్ వాళ్ల సోది ఒకటి తగలడింది.
బాబోయ్, పిచ్చెక్కిపోతుంది.
చూడు, కెవిన్, నేను నిన్ను ఇక్కడికి తీసుకొచ్చింది, మ్యూజియాల నిర్మాణం గురించి మాట్లాడటానికి కాదు.
అందుకు కాదు. నా మనస్సులో వేరే విషయం ఉంది, నాకు కావాల్సింది ఒకటుంది.
అదేంటో ఊహించగలవా? ఊహించకులే. నేనే చెప్తా.
- మీకు మ్యాప్ కావాలి. - నాకు... నీకు తెలుసా?
నీకు... నీకు ఎలా తెలుసు?
మీరు ఒక బారీ తలలో ఉన్నప్పుడు, మీరు...
అవును. అయితే నీకు తెలుసన్నమాట. సరే.
అవును, నా మ్యాప్ నాకు కావాలి. దాన్ని ఎలా దక్కించుకోవాలి?
కానీ బందిపోటులు దాన్ని మీకు ఇవ్వాలనుకోవట్లేదు.
అబ్బా.
నా పక్షాన ఉండి, నాకు సహకరించే వారెవరైనా ఉంటే
చాలా బాగుంటుంది.
గూఢచారిలానా?
గూఢచారిలా... టక్కున ఒక ఐడియా చెప్పేశావే.
నీకు ఊహాశక్తి బాగానే ఉంది, పిల్లోడా.
అవును, గూఢచారిలానే.
వస్తువులని దొంగిలించి అసలైన యజమానికి తిరిగి ఇవ్వగల గూఢచారి అని అనుకో.
వాళ్ల దగ్గరి నుండి నువ్వు మ్యాప్ సంపాదించి,
ఆ తర్వాత దాన్ని నాకు ఇచ్చావంటే, ప్రతిఫలంగా నీకు నేను ఒకటి ఇస్తాను.
నేను ఉండటానికి నాకంటూ ఒక సొంత స్టోన్ హెంజ్ నిర్మించి ఇస్తారా?
లేదు.
నిన్ను, మీ అమ్మానాన్నలని మళ్లీ ఏకం చేయాలనే ఆలోచనలో ఉన్నాను.
మీరు ఆ పని చేయగలరా?
చేయగలనా అని అడుగుతున్నావా?
నేనేమైనా చేయగలను, కెవిన్.
నీ తల్లిదండ్రులని, నిన్ను ఏకం చేయగలను. అవును.
ఇంకో విషయం ఏంటంటే, ఆ తల్లిదండ్రులు సరైన వాళ్లు కాదు కదా,
ఏమంటావు?
నీకు నచ్చింది వాళ్లకి నచ్చదు,
చరిత్ర గురించి వాళ్లకి పట్టదు, నువ్వు పుస్తకాలను చదవడం వాళ్లకి నచ్చదు.
వాళ్లు నీ మాట వినరు, కెవిన్.
మీ అమ్మానాన్నలనే మరింత మెరుగ్గా మార్చి ఇవ్వగలను.
ఏమంటావు? నీ పట్ల ఆసక్తిని చూపే తల్లిదండ్రులని ఇవ్వగలను.
నీకు ఏం కావాలంటే అది ఇస్తా...
ఎవరిని కావాలంటే వాళ్లని ఇస్తా.
అమ్మానాన్నలని నీకు నచ్చినట్టుగా పొందవచ్చు, కెవిన్.
- బహుశా నీకు... - కెవిన్.
- ...ఇది కావాలేమో. - మా జట్టులో చేరు.
లేదు, మా జట్టులో చేరు, కెవ్.
చూడు, వాళ్లందరికీ నువ్వే కావాలట. చూడు వాళ్లని.
వాళ్లతో జతకడతావా, కెవిన్?
కెవిన్, మాకు చరిత్రకు సంబంధించిన కబుర్లు చెప్పు.
అవును, ఈ తొక్కలో ఫుట్ బాల్ వద్దు.
చరిత్ర, చరిత్ర, చరిత్ర!
ఏమంటావు, కెవిన్? ఈ ఒప్పందం నీకు ఓకేనా?
కెవిన్.
చెప్పేది విను, కెవిన్. ఆ మ్యాప్ నాకు చాలా ముఖ్యమైనది, సరేనా?
అవును.
నా గూఢచారిగా ఉండు, ఆ బందిపోటుల దగ్గరికి వెళ్లు,
నాకు మ్యాప్ సంపాదించి పెట్టు.
నీకేం కావాలంటే అది, అది ఏదైనా కానీ, నీ సొంతం చేసేస్తాను.
అలా అనడం మంచి విషయం కాదు.
కొంచెంలో పోయింది.
తృటిలో అన్నమాట.
- కెవిన్ ని దాదాపుగా పట్టేసుకున్నాడు. - మనల్ని ఎలా కనిపెట్టాడు?
అన్నీ ఇలా బెడిసికొడుతున్నాయి ఎందుకు?
పెనెలోపీకి ఉన్న చెత్త నాయకత్వ లక్షణాల వల్లే అన్నీ బెడిసికొడుతున్నాయి.
నీకు మ్యాప్ చదవడం రాకపోవడమే కారణమేమో,
"మనం మంచు ప్రాంతంలో ఉన్నాం," ఇంకా "ఓహ్"... "ఇది 1920లోని ప్యారిస్," అట.
ఆ ప్రాంతానికి మనం తప్పక వెళ్తాం. నువ్వే చూస్తావు.
బహుశా మన మధ్య ఒక గూఢచారి ఉన్నారేమో.
- జూడీ ఎక్కడ? - అవును. జూడీ ఏమైపోయింది?
దాని గురించి మాట్లాడదాం, అలాగే ఎడారిలో నువ్వు ఎటో వెళ్లిపోయావు కదా, దాని గురించి కూడా మాట్లాడదాం.
మీరందరూ కూడా ఎటో వెళ్లిపోయారు. నేను తప్ప.
అదే కదా, అసలు గూఢచర్య పని!
- ఎవరు, నటుడా? - హా.
అతను ఎప్పుడూ మారు వేషంలోనే ఉంటాడు, వేషాలు వేయడంలో సిద్ధహస్తుడు అతను, సరేనా?
మీ ముగ్గురూ కలిసి పని చేస్తున్నారనుకుంటా.
మీరే గూఢచారులు.
నేను నిజం తప్ప ఇంకేమీ చెప్పలేను.
నీది నటన, నిజం కాదు, నేస్తమా.
నేనేమీ గూఢచారిని కాదు, పెనెలోపీ. దురుద్దేశంతో వ్యవహరించేది నువ్వే.
- ఏంటి? - మనం పని మీద దృష్టి పెడదామా?
సరే.
అవును, మనం పని మీద దృష్టి పెట్టాలి.
మనం సూసన్ చనిపోయిన చోటుకు వెళ్లాలి.
అబ్బా. దానికి చాలా దూరం ప్రయాణించాలి.
అనేక ప్రదేశాలను, కాలాలను దాటుకొని అక్కడికి వెళ్లాలి.
నేనొక షార్ట్ కట్ ని కనిపెట్టాను. దాని వల్ల అన్ని చోట్లకి వెళ్లాల్సిన పని ఉండదు.
కావాలంటే, దాన్ని ఎక్స్ ప్రెస్ వే అని అనవచ్చు.
- ఏదైనా మతలబ్ ఉందా? - లేదు. అంటే...
అయ్య బాబోయ్. కొంచెంలో ప్రమాదం తప్పింది.
ఇంకాస్త ఉంటే అంచు నుండి పడిపోయేవాళ్లం.
వావ్, నా అంచనా సరైనదే.
మన ప్రాణాలకి ఏమీ కాదని నువ్వు పక్కాగా చెప్పావు.
- దాదాపుగా అన్నమాట. - దాదాపుగానా?
- అవును, 60% పక్కా అనుకో. - అరవై శాతమా?
ఇందాక, పెనెలోపీ దురుద్దేశపూరితంగా వ్యవహరిస్తోందన్నావుగా, ఏంటి అది?
అవును. చూడండి, పెనెలోపీ నాకొకటి రహస్యంగా చెప్పింది,
గావిన్ ఎక్కడెక్కడ ఉండే అవకాశం ఉందో, మనల్నందరినీ అక్కడికి తీసుకెళ్లమని.
పెనెలోపీ అసలు ప్లాన్ అదే. అంతే కదా, పెనెలోపీ?
- ఏంటి? - గావిన్ ఎవరు?
ఒకప్పుడు తనకి భర్త కావాల్సినవాడు.
కనిపించకుండా పోయాడు కాబట్టే, ఒకప్పుడు అని అన్నాడు. ఒకరకంగా, మేమిద్దరమూ బంధంలోనే ఉన్నాం.
కాదు, కాదు. స్వేచ్ఛగా, తగ్గకుండా ఉంటూ, మన బతుకు మనం బతకడానికి ఈ పని చేస్తున్నామని అన్నావే.
ఇంత కాలం, నువ్వు నీ మాజీ లవర్ కోసం వెతుక్కుంటున్నావా?
- భర్త కాబోయే వాడు అతను. - మాతో అబద్ధమాడావా?
అలా అని నేను చెప్పను.
లేదు, ఇందులో... ఇందులో అనేక కోణాలు ఉన్నాయి.
ఇదేమీ... అతను మీకు వేరేలా చెప్పాడు.
చూడండి. మావోరీ వాళ్లు మనల్ని పట్టుకుంటున్నారు.
- చూడండి! అదుగో జూడీ. - జూడీ!
న్యూజిలాండ్ క్రీస్తు శకం 1320వ సంవత్సరం
జూడీ! శూన్య క్షేత్రానికి దూరంగా ఉండు!
మనకి మన మాటలు వినిపించట్లేదు. జూడీ!
మళ్లీ ఆలస్యమైపోయిందే.
- ఎప్పుడూ ఆలస్యమే అవుతుంది. - అవును.
- ఒక నిమిషం మౌనం పాటిద్దాం. - సూసన్ చనిపోయింది ఇక్కడే.
- థ్యాంక్స్, కెవిన్. - గాయపరిచేలా చెప్పావు.
- మనస్సు గాయపడేలా. - థ్యాంక్స్.
అవును, ఈ కొండ అంచుపై నుండే విషాదభరితంగా సూసన్ కింద పడింది,
ఇంకా, ఒక బండరాయి పడటంతో తను పచ్చడిపచ్చడి అయిపోయింది.
- హా. చాలా బాధగా ఉంది, కదా? - బూట్లు.
తనవి అవి తప్ప ఇంకేం మిగల్లేదు.
నాకు అక్కడ శవమేమీ కనిపించడం లేదు.
లేదు, లేదు, మాకు అరుపులు వినిపించాయి.
తను కొండ అంచు నుండి కింద పడటం చూశాం మేము.
అప్పుడు తను "నేను ఈ కొండ అంచు నుండి పడిపోతున్నాను," అని అంది.
"ఇప్పుడు నన్ను ఒక భారీ బండరాయి పచ్చడి పచ్చడి చేసేస్తుంది," అని కూడా అంది.
అప్పుడు మాకు ఏడుపు వచ్చేసింది.
తన గుర్తుగా మాకు బూట్లు మాత్రమే మిగిలాయి.
సైజ్ 13.
- సూసన్ గురించి ఒక నిమిషం మౌనం పాటిద్దామా? - సరే.
సూసన్.
మీ బాధాకరమైన క్షణానికి ఆటంకం కలిగించడం నా ఉద్దేశం కాదు,
కానీ అక్కడ ఉండేది తనేనా?
ఓరి దేవుడా. నా...
అది... అది తనే!
తను... తను...
సూసన్! సూసన్!
- సూసన్! - సూసన్!
సూసన్!
- సూసన్! - తను మీకు దూరంగా పారిపోతోంది.
- తను మమ్మల్ని గుర్తు పట్టలేదు. - హా.
- సూసన్, మేము వస్తున్నాం! - సూసన్!
- మేము వస్తున్నాం!
సూసన్!
- సూసన్! - ఆ ద్వారం మ్యాపులో లేదు.
అవును, తన దగ్గర మ్యాప్ లేదుగా.
తన దగ్గర మ్యాప్ ఉందేమో.
చిరిగిన ముక్క.
దాన్ని దొంగిలించాలని, చనిపోయినట్టు నటించిందేమో.
సూసన్ ఎన్నటికీ అలాంటి పని చేయదు.
మేము వస్తున్నాం, సూసన్! మేము వస్తున్నాం!
మనల్ని చూడగానే సూసన్ ఎగిరి గంతేస్తుంది!
సూసన్!
కిన్ రాజవంశం క్రీస్తు పూర్వం 220వ సంవత్సరం
సూసన్!
- సూసన్! - సూసన్!
సూసన్! తనకి వినిపించట్లేదు.
బండరాయి పడటం వలన తన వినికిడి శక్తి దెబ్బతిందేమో.
వినికిడి శక్తి దెబ్బతిందా? ఇప్పటిదాకా మిమ్మల్ని పట్టించుకోని వాళ్లు ఎవరూ లేరా?
సూసన్!
- సూసన్, మేము! - సూసన్!
భటులారా, వారిని అడ్డుకోండి. ఆగండి, కాస్త ఆగండి.
ఇటు వైపు పరుగెత్తుకు రావద్దు. ఇక్కడ గోడ ఉంది.
లేదు, ఇక్కడ గోడేమీ లేదు. కానీ మేము ఒక స్నేహితురాలిని వెంబడిస్తూ ఇలా వచ్చాం,
ఆమె దీనిపై నుండి ఎగిరే వెళ్లింది.
ఈ గోడని ఎవరూ దూకలేరు. అది అసాధ్యం.
కానీ తను దూకేసింది, ఎందుకంటే ఇక్కడ గోడంటూ ఏమీ లేదు.
- గోడ ఉంది. - ఉంటే, తను ఎలా దూకింది?
- సూసన్! - అది కోడ్ పదమా? "సూసన్!"
మీరెవరో నాకు తెలిసిపోయింది.
మీరు కిరాయి హంతకులు, నన్ను చంపమని, నా శత్రువులే మిమ్మల్ని పంపారు.
నాకు పిచ్చి నమ్మకాలు ఎక్కువని అందరూ అంటుంటారు.
కానీ నిత్యం విషమిచ్చి చంపాలని చూస్తున్నప్పుడు
నావన్నీ పిచ్చి నమ్మకాలని ఎలా అనగలరు!
- మేమేమీ మిమ్మల్ని చంపాలని చూడట్లేదు. - అవును.
ఇలాంటి వాటినే ఒక గోడ నిర్మించేసి అడ్డుకుందామనుకుంటున్నా.
మీ పేరు కిన్ షి హ్వాంగా?
అవును, పిల్ల హంతకుడా.
వావ్, మీ గ్రేట్ వాల్ ని చూడాలని నేను ఎప్పట్నుంచో అనుకుంటూ ఉన్నా.
సరే, కానీ ఇక్కడ అసలు...
వావ్. అంటే, ఇది చాలా బాగుంది.
నిర్మాణం ఇంకా పూర్తి కాలేదు, కానీ థ్యాంక్యూ.
మరేం పర్వాలేదు.
సరే మరి, వెళ్దాం పదండి.
వాళ్లు ఇటు వైపుకు కనుక వస్తే,
వాళ్ల కళ్లను పీకేయండి, కడుపులో పొడిచి పేగులు తీయండి.
- అయ్య బాబోయ్. - నిజంగానా? లేని గోడను దాటితేనా?
అది చాలా దారుణం.
ఒక్క నిమిషం. నేను జ్యోతిష్కుడిని.
జ్యోతిష్కుడివా? గోడల తర్వాత నాకు జ్యోతిష్కులంటేనే ఇష్టం.
అవును, మీ గోడని చూడటానికి
ప్రపంచ నలుమూలల నుండి జనాలు వస్తారు, చూసుకోండి.
ఈ గోడ ఉద్దేశం జనాలను రప్పించడం కాదు, జనాలను దూరంగా ఉంచడం.
లేదు, మీ గోడ తప్పక రప్పిస్తుంది.
దీన్ని చేయడానికి 40 లక్షల ఇటుకలు అవసరమవుతాయి, నిర్మాణం పూర్తవ్వడానికి 2,000 ఏళ్లు పడుతుంది.
రెండు వేల ఏళ్లా?
నాలుగు నెలల్లో నిర్మించేయవచ్చని నా మేస్త్రీలు చెప్పారు. చాలా హాస్యాస్పదం, ఇంకా దారుణం ఇది.
మంచి మేస్త్రీలు దొరకడం చాలా కష్టం.
- అంతే కదా? - వావ్, 40 లక్షల ఇటుకలు.
- వావ్, అభినందనలు. - సూపర్. మీరు సూపర్, అంతే.
- మాకు అటు వెళ్లాల్సిన పని ఉంది. - హా, మీరు సూపర్.
భటులారా, వాళ్లని పంపించండి.
- థ్యాంక్యూ. - వాళ్ల దగ్గర విషముందేమో తనిఖీ చేయండి.
నాకు ఆ ఆలోచన చాలా బాగా నచ్చింది.
నలభై లక్షల ఇటుకలంటే మామూలు విషయం కాదు.
చెప్తున్నా కదా, చివరికి అంతా మంచే జరుగుతుంది.
మీరు చైనాకి మొదటి సామ్రాజ్యాధిపతి అవుతారు.
- చైనా అంటే ఏంటి? - చైనా అంటే...
కెవిన్, సూసన్ ని పట్టుకోవాలంటే మనం చాలా వేగంగా పరుగెత్తాలి.
సూసన్?
సూసన్ అక్కడ ఉంది! సూసన్!
అయ్య బాబోయ్!
ఇక్కడ ఒలింపిక్ గేమ్స్ ఏమైనా జరుగుతున్నాయా? హై జంప్ ఏమైనా జరుగుతోందా?
అంత కంటే దారుణమైనది జరుగుతోంది. ఇది 1343కి చెందిన కాఫా నగరం.
కాఫా 1343
ఈ నగరంపై మొంగోల్ సైన్యం దాడి చేస్తోంది,
ప్లేగు వ్యాధి బారిన పడి చనిపోయిన వారి శవాలను వాళ్లు నగరంలోకి విసురుతున్నారు.
అయ్య బాబోయ్. ఇవన్నీ నీకెలా తెలుసు?
రికార్డుల ప్రకారం చరిత్రలో తొలిసారిగా జరిగిన బయలాజికల్ వార్ ఫేర్ ఇదే.
యూరోప్ లోకి బ్లాక్ డెత్ చేరుకుంది ఇలాగే.
సరే మరి, అయితే... మనం ఇక్కడి నుండి బయటపడాలి.
అవును, మనం ఈ శవాలన్నింటినీ దాటుకొని వెళ్లాలి.
చరిత్రలోని ఈ భాగం చదవడానికే బాగుంటుందేమో.
- సూసన్ ఎక్కడ? - సూసన్ జాడ కోల్పోయాం మనం.
సూసన్! సూసన్!
సూసన్!
సూసన్! ఇలా రా!
హేయ్, హేయ్, హేయ్!
మీరు పరుగెడుతున్నారు, వెతుకుతున్నారు, చూస్తున్నారు, పరుగెడుతున్నారు. ఏం చేస్తున్నారు అసలు?
ఏంటి ఇదంతా?
మా ప్రాణ స్నేహితురాలైన సూసన్ కోసం వెతుకుతున్నాం.
అవును, ఇంకా ప్రాణాంతకమైన అంటు వ్యాధికి దూరంగా ఉండే ప్రయత్నం చేస్తున్నాం.
హా, అర్థమైంది, "బుబోనిక్ ప్లేగ్" అని పిలవబడే దానికే కదా.
మీరు దాని గురించి చింతించాల్సిన పని లేదనుకుంటా.
ప్రాణాంతకమైన, అదే సమయంలో భయంకరమైన అంటు వ్యాధి విషయంలో చింతించకుండా బుద్ధున్నవాడు ఎవడైనా ఉంటాడా!
లేదు, లేదు, అది జలుబు లాంటిదే. ఎప్పటికైనా, అది అందరికీ సోకాల్సిందే.
- అవునా? - లేదు, లేదు.
ఈ ప్లేగు వ్యాధి ముసలివాళ్లకే వస్తుంది, మా వయస్సు 24 ఏళ్లే.
లేదా మీరు స్నానం చేసుకుంటే వస్తుంది. కాబట్టి ఆ పని చేయకూడదు. అదే ప్రధాన కారణం.
అతను స్నానం చేస్తున్నాడు కదా.
అవును, కానీ అతను ఒంటేలుతో చేస్తున్నాడు.
హా, అవును.
- లేదు. - అవును.
బుబోనిక్ ప్లేగ్ నుండి 100% రక్షణని ఇస్తుంది.
మరిన్ని చిట్కాల కోసం నన్ను ఫాలో అవ్వండి.
ఎలా అవ్వాలి?
నడుస్తూ. నన్ను నడుస్తూ ఫాలో అవ్వండి.
కొద్దిగా ముందుకు వెళ్తే, ఎడమ పక్కనే నా షాప్ ఉంది.
- లేదు. మేము రాము. - మీకు సరిపోయే తివాచీలు ఉన్నాయి మా దగ్గర.
మీరు చాలా ఆస్వాదిస్తారు. రండి, రండి.
సూసన్! వెళ్లిపోకు. మేమే. సూసన్!
సూసన్!
సూసన్, నువ్వు ఎందుకు... సూసన్.
సూసన్. మేమే.
సూసన్!
నువ్వు పరుగెత్తుతూ ఉంటే నిన్ను కనిపెట్టడం కష్టం అవుతుంది.
సూసన్!
- సూసన్, మేమే. మేమే. - సూసన్.
మీరే అని నాకు తెలుసు, ఎందుకంటే, ఓ పట్టాన మీకేమీ అర్థం అయ్యి చావదు.
నేను మీకు దూరంగా ఉండాలనుకుంటున్నా, సరేనా?
నేను ఇప్పుడు బందిపోటును కాదు.
సూసన్ అలా ఎప్పుడూ అనదు.
- నేనే సూసన్ ని! - మా అసలైన సూసన్ ని ఏం చేశావు నువ్వు?
నేనే సూసన్ ని,
నేను ఒకచోటికి వెళ్తున్నాను, మీరు నా వెంట రావడం నాకు ఇష్టం లేదు.
నా మానాన నన్ను వదిలేయండి.
నాకు...
నాకు అర్థం కావట్లేదు.
మిత్రులారా, నమస్తే.
నేను ఒక ముఖ్యమైన విషయాన్ని చెప్పాలి.
ఒక్క నిమిషం.
ఒక్క నిమిషం. ఏంటా దగ్గు?
అది నా గొంతును సవరించుకుంటున్నానంతే.
నేను ఒక ప్రసంగం ఇవ్వబోతూ ఇలా చేశాను.
ఆల్టో, ఇక్కడికి వచ్చిన బయటివారికి ప్లేగు వ్యాధి ఉందని తెలిసినప్పుడు, వాళ్లని వీళ్ళు చంపేశారు.
- హా... కానీ మనకి ఆ వ్యాధి లేదు కదా. - లేదు.
ఇది అందరూ విన్నారా?
ఈ ఆగంతకులు వల్ల నేను నిజం కాదని నమ్ముతున్న ప్లేగు వ్యాధి
ఇక్కడికి వచ్చిందని నాకు అనిపిస్తోంది.
ఏంటి? అదేం లేదు, జనులారా.
మాకు ప్రాణాంతకమైన వ్యాధి ఉందనే అనుమానంతో మమ్మల్ని చంపవద్దు.
మాకు ఆ ప్రాణాంతకమైన వ్యాధి ఉందని మీరు అనుకుంటున్నారు, కనుక అదే మమ్మల్ని చంపేస్తుంది కదా.
- అయ్యయ్యో. నేనలా మాట్లాడి... - వద్దు.
ఇక్కడికి విసిరివేయబడుతున్న శవాలకు ఉంది ప్లేగు వ్యాధి, మాకు కాదు.
మాకు లేదు. విడ్జిట్...
అయ్య బాబోయ్.
ఏంటి ఈ వింత!
మమ్మల్ని చంపవద్దు.
- ఇక రండి. - సూసన్.
అది ఏం అయ్యుంటుంది?
అయ్య బాబోయ్. సూసన్ మనల్ని కాపాడటానికి వచ్చింది.
ఆ పిచ్చోళ్ల చేతిలో మనం పచ్చడి అయ్యేలా తను చేయదని నాకు తెలుసు.
తన వెంట మనం పడకూడదని తను అన్న మాట జోక్ అని నాకు తెలుసు.
తన హాస్య చతురత మామూలుది కాదు.
సూసన్! ఎక్కడ ఉంది తను?
సూసన్!
మీ నకిలీ నేస్తం ఆ ఇంట్లో ఉందనుకుంటా.
నీకెందుకలా అనిపించింది?
ఇక్కడ ఆ ఇల్లు తప్ప ఇంకో ఇల్లు ఉందా? ఇది కూడా ఓ ప్రశ్నేనా?
నేను కూడా అదే అనబోతున్నా. వెళ్దాం పదండి.
ఒకవేళ సుప్రీమ్ బీయింగ్ ఇక్కడ ఉంటే? ఈసారి అతను జ్యూస్ రూపంలో ఉంటే?
ఇది ఈ గూఢచారి పన్నిన ఉచ్చు కావచ్చు.
నా చెల్లి గూఢచారి కాదు.
తను ఇక్కడికి రాక ముందు నుండే పరిస్థితులు తిరోగమనం బాట పట్టాయి.
చెప్పాలంటే, నువ్వు వచ్చినప్పటి నుండే అలా జరగడం మొదలైంది.
హా, కెవినే గూఢచారి అయ్యుండవచ్చు.
సరే, ఎవరు గూఢచారో సూసన్ కి తెలుస్తుంది, సరేనా?
ఇక, నాకు బందిపోటుగా ఉండాలని లేదు అనే సోది వాగుడు సంగతి కూడా తేల్చేద్దాం.
గావిన్?
నేను నమ్మలేకపోతున్నాను. నాకు...
ఇంత కాలం తర్వాత, ఇప్పటికి నేను నిన్ను కలుసుకోగలిగాను.
గావిన్.
సూసన్?
గావిన్.
- గావిన్? సూసన్? - ఇది చాలా బాగుంది.
గావిన్ నీ ప్రాణ స్నేహితురాలితో కలిసి ఒకే చోట ఉంటున్నాడు,
కాబట్టి వీళ్లిద్దరినీ ఒకేసారి నువ్వు కలుసుకోగలిగావు.
ఇంతకీ ఏం జరుగుతోంది ఇక్కడ?
అతని చేతిని వదిలేయ్, సూసన్, అతనికి ఆసరా కావాల్సినప్పుడు పట్టుకో, అంతే.
అయినా అతనికి ఆసరా కావాల్సినప్పుడు, నేనే పట్టుకుంటాలే.
పక్కకు జరుగు.
పెనెలోపీ, నేను సూసన్ ని ప్రేమిస్తున్నా.
నేను గావిన్ ని ప్రేమిస్తున్నా.
లేదు, కానీ నేను...
నేను ఏం చేయగలనో, ఎంత ఎత్తుకు చేరుకోగలనో నీకు చూపడం కోసమని,
నిన్ను కనుగొనడానికి, టైమ్ ట్రావెల్ చేస్తూ గడుపుతున్నా.
అది నీకు మంచిదే.
కాదు, అది... అది. నీ కోసమే. నా కోసం కాదు, నీ కోసమే.
కానీ నన్ను కాకుండా, ఈ బందిపోటును, ఈ దొంగను నువ్వు...
నువ్వు నా ఏకైక చెలికాడిని నాకు దూరం చేశావు.
పెనెలోపీ, నేనేమీ నిధిలో విలువైన వస్తువును కాదు.
నాకు నువ్వు అదే.
ఈ విశ్వంలో నీకన్నా విలువైనది నాకు ఏదీ లేదు.
నీకు ఎలా చెప్పాలో మాకు అర్థం కాలేదు, అందుకే నేను పారిపోయాను.
లేదు... నేను...
నీ కోసమని ప్రపంచంలోని విలువైన వస్తువులన్నింటినీ సేకరించడానికి నా ప్రాణాలనే పణంగా పెట్టాను.
చూడు... అవన్నీ ఇక్కడే ఉన్నాయి. చూస్తున్నావా?
చూడు ఇలా. ఇవన్నీ నీకే. ఇవన్నీ ఓసారి చూడు.
ఇవి జార్జియన్ కాలానికి చెందిన స్పూన్స్ అన్నమాట, అంటే... ఎర్ల్ ఆఫ్ శాండ్విచ్ వి.
ఇక ఇవి...
మాన్సా మూసా, ఇంకా కైరో సుల్తాన్ వాళ్లు ఇచ్చిన బంగారాన్ని, కెంపు రాళ్లని చూడు.
ఇది డైనోసర్ పన్ను.
ఇవన్నీ నీకు అక్కర్లేదని అంటున్నావా?
పెనెలోపీ, నాకు కావాల్సింది నిధి కాదు.
నాకు నీతో పాటు గడపడానికి సమయం కావాలంతే, కానీ నువ్వు దాన్ని వేరే పనులకు వాడుకున్నావు.
అయితే, నువ్వు ఉండే ఈ ఫోటో నీకు వద్దంటావా?
ఇది నేనా?
అది నువ్వే, కదా?
కాదు, ఏం... ఏం చూడాలని నీ మనస్సులో ఉందో, అదే నీకు కనిపించింది అనుకుంటా, పెనెలోపీ.
కానీ, దీని గురించి ఇప్పుడు ఒకసారి ఆలోచిస్తే, ఇది హారం రూపంలో చాలా బాగుంటుంది అనిపిస్తోంది.
లేదు, ఇప్పుడు నీకు ఇచ్చేది లేదు దీన్ని.
ఏం జరుగుతోంది ఇక్కడ?
చూడు, మీ అందరికీ దూరంగా వచ్చేయాలనే నేను చనిపోయినట్టు నటించాను.
మీకు నేను ఇక్కడున్నట్టు ఎప్పటికీ తెలీకూడదని, మ్యాప్ లో ఒక ముక్కని దొంగిలించాను.
నువ్వు పెనెలోపీని వద్దనుకోవడంలో అర్థముంది,
కానీ మమ్మల్ని ఎందుకు వద్దనుకున్నావు?
హా. ఒకసారి బందిపోటు అయ్యాక, ఇక బందిపోటుగా బతకాల్సిందే, కదా?
కళ్లు తెరవండి, మిత్రులారా.
లెక్కలేనన్ని సార్లు ప్రాణాలను అరచేతిలో పెట్టుకొని పారిపోవడం,
దొంగతనాల్లో విఫలమవ్వడం తప్ప మనమేం సాధించాం?
నేను గావ్ తో ఉండాలనుకున్నానంతే, కానీ మీరు నాకు ఆ అవకాశమే ఇవ్వట్లేదు.
సరే.
కొన్ని వస్తువులను అయితే దొంగిలించగలిగాం కదా, కానీ నాకు...
కానీ ఏంటి? అంతే కొల్లగొట్టగలిగారు మీరు.
జూడీ ఎక్కడ?
తను శూన్య క్షేత్రంలో ఇరుక్కుపోయింది.
తను కూడా పారిపోయి ఉండవచ్చు.
మీరు టైమ్ ట్రావెల్ బందిపోటులు కాదు.
మీరు చరిత్రలోని అనేక ప్రదేశాలు తిరిగే దురదృష్టకర యాత్రికులు అంతే.
అసలు మీ వల్ల ఉపయోగం ఏంటి?
మనం దేని కోసమైతే బందిపోటులం అయ్యామో, ఆ పనులని మీరు ఒక్కటి కూడా చేయలేదు.
హా. అది నిజమే.
మనం దేని కోసమైతే బందిపోటులం అయ్యామో, ఆ పనులని మనం ఒక్కటి కూడా చేయలేదు.
అసలు మనం కలిసి ఉండి లాభం ఏంటి?
మనం కూడా సూసన్ లా వ్యవహరించి,
మ్యాప్ లో ఒక్కో భాగాన్ని తీసుకొని, ఎవరి దారిన వారు పోతే మంచిదేమో,
అలా ఇక మనమెవరమూ ఒకరినొకరం కలుసుకోవాల్సిన పని ఉండదు.
పెనెలోపీ.
గావిన్ కి నీ అవసరం ఉండకపోవచ్చు, కానీ నాకు ఉంది. చాలా ఉంది.
థ్యాంక్యూ, కెవిన్.
సూసన్ అన్నది నిజమే.
మనం దేని కోసమైతే బందిపోటులం అయ్యామో, ఆ పనులని మనం ఒక్కటి కూడా చేయలేదు,
కానీ మనం మిగతావి చాలానే చేశాం.
మనం కలిసి ఉండి లాభం ఏంటి అంటారా?
మనం ఒక బ్యాండ్, ఒక సమూహం అన్నమాట, కలిసి తిరిగే వ్యక్తులం అన్నమాట.
అవును. కలిసి తిరిగే కొందరు వ్యక్తులు మీరు. అది నిజమే. అందులో ఏ సందేహం లేదు.
నేను చెప్పడం ఇంకా అయిపోలేదు.
మనం ఒక జట్టు.
ఒకరి బాగోగులు ఒకరం చూసుకుంటాం.
అందుకే మనం కలిసి ఉండాలి. ఇప్పటి దాకా మనం చేసింది అదే.
మన గురించి పట్టించుకోని వారిని, మచ్చిక చేసుకొనే ప్రయత్నం మనం చేయనక్కర్లేదు.
మనం ఒకరి గురించి ఒకరం పట్టించుకుంటాం, మన జట్టులో చేరిని కొత్త వారిని కూడా.
అందుకే, వారిని ఈ విశ్వంలోని అతి భయంకరమైన చోటు బయట దాకా తీసుకెళ్లడం ద్వారా,
వారి అమ్మానాన్నలను కాపాడటంలో వారికి మనం సాయపడబోతున్నాం.
పెనెలోపీ, గాఢాంధకారపు కోట ప్రవేశ ద్వారం దాకా నీ వెంటే నేను వస్తాను.
నేను కూడా ప్రవేశ ద్వారాం దాకా నీ వెంటే వస్తాను, అంతకు మించి ఒక్క అడుగు కూడా వేయను.
నేను కూడా వస్తాను. ప్రవేశ ద్వారం దాకా రావడానికి నాకేం పర్వాలేదు,
కానీ లోపలికి రాను, ఎందుకంటే నాకు చాలా భయం.
సరే మరి. సూసన్, నువ్వు తీసుకొన్న మ్యాప్ ముక్క మాకు కావాలి,
లెజెండ్స్ కాలంలోకి దారి కనుగొనడానికి అది అవసరం.
లెజెండ్స్ కాలాన్ని కనుగొనడానికి మీకు మ్యాప్ అక్కర్లేదు, దద్దమ్మలారా.
మీరు ఇప్పుడు ఆ కాలంలోనే ఉన్నారు.
భూకంపం!
ఏంటి ఇది?
కెవిన్! జాగ్రత్త!
అయ్య బాబోయ్, ఏంటి ఇది?
- అది హెన్. - మీరు ఒక భారీ జీవి తల మీద ఉన్నారా?
"ఒకరి శిరస్సుపై ఉంటున్నాడు," అంటే ఇదేనా!
టెర్రీ గిలియమ్, మైఖెల్ పాలిన్
రూపొందించిన పాత్రల ఆధారితమైనది
'TIME BANDITS' సినిమా ఆధారితమైనది
సబ్ టైటిళ్లను అనువదించినది: రాంప్రసాద్